shruti avoiding pawan
పవన్‌పై గౌరవం ఉంటే.. డుమ్మా కొడతావా శ్రుతి
ఇండస్ట్రీలో ఐరెన్ లెగ్ అనే ముద్ర పడిపోయింది. కమల్ హాసన్ కూతురు అని అందరూ మాట కలిపారే తప్ప.. పిలిచి
TNN | Updated:
Mar 19, 2017, 11:54PM IST
కెరీర్ ఆరంభంలో చేసిన సినిమాలన్నీ బాక్సాఫీస్ వద్ద నిరాశపరిచాయి. ఇండస్ట్రీలో ఐరెన్ లెగ్ అనే ముద్ర పడిపోయింది. కమల్ హాసన్ కూతురు అని అందరూ మాట కలిపారే తప్ప.. పిలిచి ఎవరూ అవకాశాలిచ్చిన పాపాన పోలేదు. దీంతో శ్రుతి హాసన్ తీవ్ర నిరాశలో కూరుకుపోయింది. ఈ దశలో పవన్ కల్యాణ్ &lsquo;గబ్బర్ సింగ్&rsquo; చిత్ర యూనిట్&zwnj; నుంచి పిలుపొచ్చింది. శ్రుతిహాసన్ గత సినిమాల ఫలితాల గురించి పట్టించుకోని పవన్ కల్యాణ్ ఆమెకి తన పక్కన ఛాన్సిచ్చారు. సినిమా సూపర్ హిట్.. శ్రుతి టాప్ హీరోయిన్ జాబితాలోకి వెళ్లిపోయింది. రెండేళ్లలోపే దాదాపు టాలీవుడ్&zwnj;లోని యువ హీరోలందరితో ఆడిపాడేసింది.
పవన్&zwnj;తో రెండోసారి కాటమరాయుడు సినిమాలో నటించిన శ్రుతి హాసన్ ఇటీవల తన కెరీర్ గురించి మాట్లాడుతూ &lsquo;నా కెరీర్ గురించి చెప్పాలంటే గబ్బర్ సింగ్&zwnj;కి ముందు.. ఆ తర్వాత అని చెప్పాలి. అంతలా ప్రభావం చూపింది ఆ సినిమా. అందుకే గబ్బర్ సింగ్&zwnj;లో ఛాన్సిచ్చిన పవన్ కల్యాణ్&zwnj;కి నేను ఎప్పటికీ రుణపడి ఉంటాను&rsquo; అని చెప్పుకొచ్చింది. అయితే శనివారం హైదరాబాద్&zwnj;లో నిర్వహించిన కాటమరాయుడు ప్రీ రిలీజ్ పంక్షన్&zwnj;కి శ్రుతిహాసన్ డుమ్మా కొట్టి అందర్నీ ఆశ్చర్యపరిచింది. సినిమాతో సంబంధంలేని దర్శకుడు, నిర్మాతలు సైతం కాటమరాయుడు పంక్షన్&zwnj;&zwnj;కి వస్తే.. ఏకంగా హీరోయిన్ రాకపోవడంపై అందరూ పెదవి విరిచారు. సినిమా ప్రమోషన్స్&zwnj;లో కూడా శ్రుతిహాసన్ ఉత్సాహంగా పాల్గొనడం లేదని తెలుస్తోంది. &lsquo;నేను కాటమరాయుడు పంక్షన్&zwnj;కి రాలేకపోతున్నాను. ట్రైలర్&zwnj;ని చూసేందుకు ఆసక్తిగా ఎదురుచూస్తున్నాను&rsquo; అంటూ ట్వీట్ మాత్రం పెట్టింది ఈ చిన్నది.